Samarbejde+mellem+lokalafdelinger

Denne side har til formål at besvare evt. tvivlspørgsmål omkring ikke-økonomisk samarbejde mellem lokalafdelingerne - i forhold til indkøb, kommunikation, arrangementer, spisning mm.

Der var/er tvivl om, hvorvidt der skal være en fælles arrangementsgruppe eller én for hver afdeling. Argumentet for flere grupper har været, at man kan tilpasse arrangementerne det klientel, som er i ens lokalområde. Argumentet for en fælles har været, at man kan planlægge arrangementer ud fra interesser på tværs af lokalafdelinger, men at man her også ville kunne imødekomme eventuelle ønsker fra de lokale afdelinger. På denne måde er der flere til at planlægge og komme med idéer. Det sidste synes jeg giver rigtig god mening. Mest fordi jeg tror, at det vil skabe flere og bedre arrangementer, og fordi jeg synes, at det er oplagt at gøre så meget som muligt brug af Folkets Hus alle sammen, når vi har sådan et fedt sted til rådighed. - Men jeg mener også, at det var den løsning de fleste på mødet hældte til?
 * Arrangementer **

Jeg foreslår i øvrigt, men det er måske en detalje, at tilmeldingen til disse fællesarrangementer fremover __kun__ kan foregå på hjemmesiden. Så har alle lige mulighed for at tilmelde sig, og arrangementsgruppen kan holde øje med, hvornår der skal lukkes for tilmeldinger i modsætning til, hvis alle tilmelder sig i de forskellige butikker. Man kan jo sagtens stadig reklamere (og tage imod betaling) i de forskellige afdelinger.(Nina B)